# data[].attributes.body
It’s corn

# data[].attributes.attachment_link.readable_text
agrointeligenta.ro -

Distribuie pe Facebook Pentru fermierii care cultivă porumb sunt câteva cifre devenite, de-a lungul anilor, "literă de lege". Sunt acele cifre care definesc o serie de lucrări specifice acestei prășitoare, iar în acest articol ne-am propus să abordăm cifra care ține de adâncimea la semănatul semințelor de porumb.
Am găsit sfaturi foarte utile pentru agricultori pe site-ul companiei Pioneer, precum și în Catalogul distribuit gratuit fermierilor și care poate fi consultat și online în format PDF la această adresă.

Referitor la adâncimea recomandată la semănatul porumbului, indicațiile specialiștilor sunt clare și subliniază importanța acestei decizii pentru reușita culturii.

Recomandările sa fac în funcție de tipul solului, de momentul semănatului, de modul de pregătire a patului germinativ și chiar de energia germinativă a seminței.

" Considerăm un minim de 5 cm ca fiind obligatoriu. La mai puțin de 5 cm, creștem riscul neuniformității culturii, datorat umidităților și temperaturilor foarte fluctuante din prima perioadă de vegetație. În faze târzii de dezvoltare apare riscul căderii din rădăcină, mai ales pe terenuri compactate ", explică dr. ing. Tomel Petrache, Field Sales Agronomist în cadrul DuPont Pioneer.

" Adâncimea de semănat poate fi mărită în primăverile secetoase, astfel încât toată sămânța să ajungă în stratul umed de sol și primele viitoare 4-5 noduri, generatoare de rădăcini, să se afle sub nivelul solului. Acestea au rol în susținerea plantei, dar și de alimentare al acesteia cu apă și nutrienți, mai ales în fazele critice de după momentul înfloritului. Ba mai mult, în cazul atacului de dăunători pe rădăcină (ex. Diabrotica virgifera), o masă mare de rădăcini oferă o siguranță mai mare culturii ", mai explică specialistul.

Agronomul Pioneer subliniază și importanța alegerii momentului pentru semănatul porumbului. Astfel, la acest moment, data calendaristică rămâne doar orientativă, prioritare în luarea acestei decizii fiind condițiile legate de vreme și, esențial, de temperatura solului.

" Pragul termic minim, pentru cultura porumbului este de 8 grade Celsius, la adâncimea de semănat, înregistrată la ora 7 dimineața. Urmărim tendința temperaturilor pentru următoarele 10-14 zile, care trebuie să fie în creștere. Această creștere ne asigură că intervalul semănat - germinat, la nivelul adâncimii de semănat vom atinge cele 8 grade Celsius necesare proceselor biologice de pornire în vegetație. Între timp are loc imbibiția seminței și germinarea. Reușiți astfel ca în circa 10 zile să aveți o cultură uniform răsărită ", explică dr. ing. Tomel Petrache.
Pe Instagram-ul Agrointeligența găsiți imaginile momentului din agricultură! CLICK AICI pentru a instala GRATUIT aplicația Agrointeligența pentru Android sau iPhone!

# data[].attributes.attachment_link.title
ADÂNCIMEA la care SE SEAMĂNĂ PORUMBUL. Sfaturi pentru O CULTURĂ REUȘITĂ!

# data[].attributes.attachment_link.description
Pentru fermierii care cultivă porumb sunt câteva cifre devenite, de-a lungul anilor, "literă de lege". Sunt acele cifre care definesc o serie de lucrări specifice acestei prășitoare, iar în acest articol ne-am propus să abordăm cifra care ține de adâncimea la semănatul semințelor de porumb.Am găsit sfaturi foarte utile pentru agricultori pe site-ul companiei Pioneer, [...]